تقييم المطعم: السلام عليكم .. 
  
 هذي أول مرة اكتب هنا, وأول مرة اجرب مطعم من النت .. شكرا موقع قيم و الشكر موصول للأعضاء. 
  
 بحسب ماسمعت من الأعضاء عن افضل الوجبات عندهم , جيتهم اليوم وطلبت برجر هيدن تشيز و برجر اوف سايد و بطاطس .. وهذي قائمة بالمميزات والملاحظات من وجهة نظري: 
  
 # المميزات: 
 1- اللحم &quot;بقري&quot; واضح انه طازج, مش مجمد بخلاف الموجود في مطاعم الوجبات السريعة (في الوجبات السريعة مثل برجر كنج وماكدونالدز مثلا, البرجر مش 100% لحم, تحصل أجزاء غريبة فيها وهذا الشي مش موجود في هذا المطعم).. الزبدة طعمه لذيذ &quot;لمتذوقي البرجر&quot; 
 2- عمالة لبقة ونظيفة في عملها 
 3- بإمكانك مشاهدة كل مراحل إعداد الوجبة أمامك ومن خلف لوح زجاجي 
 4- المطعم ستايله شبابي وجلساته حلوه وبعضها بجانب زجاج  المطبخ 
 5- النظافة العامة, والاحترافية واضحة في هذا المطعم .. ويستحق أن يتطور لفرنشايز 
  
 #الملاحظات: 
 1- حجم البرجر مش كبير ولا صغير بل وسط .. واحس ان سعر البرجر &quot;20 ريال للساندويتش&quot; فوق سعر المتوسط خاصة وان الحبه الوحده ما تشبع, توخر الجوع بس ما تشبع اذا رحت لهم وانت جيعان 
 2- انا من الاشخاص اللي يحبون البطاطس فرايز ومرة نحيفة .. عشان كذا اشوف البطاطس عادي 
 3- فيه عيب أن البيبسي و البطاطس حجمهم واحد يعني ما تقدر تكبر وجبتك 
 4- فيه عيب جدا كبير عندي, ولو جيت هالمطعم قبل ما اقرا تقييم الاعضاء هنا كان غيرت رأيي .. وهو قائمة الطعام, القائمة تفتقر للاحترافية في التصوير للوجبات و تحسها قائمة بوفيه او مطعم صغير .. أنا متأكد ان فيه اشياء حلوه عندهم لكن عدم التسويق لها بشكل جذاب هو السبب في عدم شرائها , فمثلا الهيدن تشيز مافهمت اسمها حتى اكلتها, يعني جبنة داخل اللحم .. الصور جدا مش كويسة. ( لو شفنا قائمة برجر كنج او ماكدونالدز, فيه احترافية عالية في التصوير وتسويق البرجر .. على الأقل يبرز مميزاتها ومكوناتها .. واذا طلبتها في فرق بينها وبين الصورة .. واللي حاصل في برجر نووك هو العكس ). 
 5- نوعية الكاتشاب والمايونيز وسط 
 6- ماعندهم خدمة توصيل إلى وقت كتابة هذا التقييم, مع ان الكاشير قاللي أنه بتتوفر هالخدمة بعد شهر من الآن 
  
 #اقتراحات: 
 1- المطعم بحاجة إلى تسويق, لأن اللي يجونه إما يعرفونه أو يعرفون ناس مجربينه وبس .. الإعلان مهم لنجاح أي مطعم, على الأقل عشان نعرف أنه موجود 
 2- اقترح فتح فرع اخر 
 3- لو يكون عندهم خدمة طلبات السيارة يكون احلى 
 4- المطعم بحاجة لعروض عشان يشتهر 
 5- انا ما دخلت قسم العوائل ومدري فيه عوائل تجي أو لا, لكن اعتقد ان موقع المطعم وحجمه ما يأهل لقسم عوائل يعني ما اعتقد انك تقدر تاخذ راحتك فيه .. ويمكن لو صار كله للعزاب يمكن يكون افضل واكبر 
  
 #ملاحظة:  
 زيارتي للمطعم كانت وقت غداء .. سمعت عن دخان بسبب الشواية ومدري ايش في جو المطعم ما حصلت شي كان الجو كويس .. طبعا ما دخلت قسم العوائل ولا حتى دورات المياه -اكرمكم الله- عشان اقيمها ..  
  
 #التقييم النهائي:  
 اشوفه مطعم حلو, والبرجر اللي يقدمه جودته عالية, السعر شوي غالي يعني فوق الوسط بشوي, لكنه دافن نفسه في تقديم الوجبات في القائمة, يعني لازم تكون مجرب عشان تعرف وش تطلب .. يستحق الزيارة